આકાશમાં સપ્તર્ષિના તારકવૃંદ જેવો જ આકાર ધરાવતું આ પાંચ ગામોનું ઝુમખું સહ્યાદ્રીના ઉત્તુંગ પહાડો વચ્ચે એવી સુંદર જગાએ આવેલું હતું કે અંગ્રેજોની પારખું નજરમાં વસી ગયું. આર્થર મૅક્લિને અહીં પગ મૂક્યો અને અહીં મૅક્લિન એસ્ટેટ વસાવી. એ પછી અહીં અંગ્રેજ અફસરોની આવ-જા વધી. આર્થર પછી છેક એંશી વરસે જ્હોન ચેસન નામના અંગ્રેજ અફસરે રૂસ્તમજી દુબાશ નામના પારસીની મદદથી અહીં જંગલો સાફ કરાવ્યા, પહાડો કોરાવ્યા, કેડીઓ અને પગદંડીઓ આંકી અને અંગ્રેજોને ઈંગ્લેન્ડ જેવો જ આહ્લાદ આપતાં હિલ સ્ટેશનનું નિર્માણ કર્યું.